Tolgeld 3 keer duurder vir Wes-Kaap as Gauteng – praag.co.za
Die Kaapse stadsraad­ en Sanral se geding oor geheimhouding wat die tolprojek betref, is in die appèlhof­ in Bloemfontein openbaar gemaak.
Die Wes-Kaapse hooggeregshof het vroeër beslis dat die inligting­ geheim gehou kan word, maar dit is Maandag tersyde gestel.
Die voorgestelde toltarief vir ligte voertuie is 84,59 c/km, terwyl dit 30c/km in Gauteng is. Die Gautengse e-tolstelsel se tariewe vir ligte voertuie is beperk tot R450 per maand, terwyl dit nie in die Wes-Kaap is nie.
'n Kaapse burgemeesters­komiteelid vir vervoer, het gesê die besluit om die tolprojek in die Wes-Kaap­ te verklaar is deur die uitvoerende­ hoof (van Sanral), Nazir Alie, geneem en nie deur die Sanral-komitee­­ soos die wet voorskryf nie.
Hy het gesê Sanral sal ook belastingbetalers­ se geld gebruik om die verwagte inkomste van die Protea Parkways-konsortium te verseker.
"Dit is duidelik dat die lae ­inkomstegroepe nie in ag geneem is nie. Arm mense sal glad nie kan bekostig­ om die N1 en N2 te gebruik nie. Die negatiewe­ ekonomiese impak op die streek is nie in ag geneem nie. Die uitwerking­ wat dit op die vervoerkoste­ van landbouprodukte gaan hê, is erg," het hy bygevoeg.
Wayne Duvenhage, voorsitter van die Bondgenootskap teen ­Stedelike Tol (Outa) in Gauteng, het die appèlhofuitspraak­ as "fantasties" bestempel.
Skrywer praagGepubliseer op 1 April 2015 Kategorieë Nuus, Suider-AfrikaSleutelwoord appelhof, Gauteng, N1, N2, Outa, sanral, tolgeld, wes-kaap